कुंभलगढ़ अभयारण्य पर्वत में लगी आग, काबू पाने के प्रयास जारी
भूतमथारा वन क्षेत्र में धधकी आग से वन्यजीवों पर खतरा
भास्करन्यूज | सादड़ी
कुंभलगढ़वन्यजीव अभ्यारण क्षेत्र की पर्वत श्रृंखलाओं में बुधवार को भीषण आग लग गई, जो तेज हवा के साथ बढ़ती गई। आग करीब 30 हैक्टेयर वन क्षेत्र में फैल गई है। वन क्षेत्र में भभकी भीषण आग से धुएं के उठते गुब्बार को सादड़ी से देखा जा सकता है। इससे वन संपदा के साथ ही वन्यजीवों को भी काफी नुकसान पहुंचने का अंदेशा है। गर्मी की दस्तक के साथ ही वन क्षेत्र की पर्वत श्रृंखलाओं में दावानल की घटनाएं शुरू हो गई है। सादड़ी रेज के भुतमथारा मगरा की पर्वत श्रृंखलाओं में अज्ञात कारणों से भीषण आग भभक उठी जो सूखी घास तेज हवा के साथ आगे बढ़ रही है। वन अधिकारी जसराज पारिख, वन कार्मिक ईश्वर सिंह, वरदाराम मेघवाल सहित श्रमिक आग पर काबू पाने के प्रयास कर रहे है।
सादड़ी. भूतमथारा वन क्षेत्र में लगी आग।
hin_Deva hin_Deva bho_Deva hin_Deva awa_Deva